open-index/open-wikipedia-markdown huggingface dataset:
Twoface (συγκρότημα)

Οι **Twoface** ήταν ένα δανικό συγκρότημα της ποπ και ροκ σκηνής. Αποτελείτo από πέντε άνδρες: τους Χένρικ, Γιέσπερ, Μπένγιαμιν, Φρέντερικ και Αντρές. Παίζοντας μουσική επί αρκετά χρόνια, οι Twoface κέρδισαν 2 φορές το "δανικό πρωτάθλημα της ροκ". Το συγκρότημα γνώρισε επιτυχία σε αρκετές χώρες εκτός από τη Δανία, δεν πραγματοποίησε όμως ποτέ περιοδείες για συναυλία και εν τέλει διαλύθηκε. Ο κυριότερος τραγουδιστής, Χένρικ, πραγματοποιεί σήμερα σόλο καριέρα. Το τραγούδι τους "You", διασκευάστηκε στα ελληνικά από την Σοφία Στρατή, με τον τίτλο 'Μια πεταλούδα".

## Πορεία
Το κύριο μέλος που έκανε στη συνέχεια σόλο καριέρα είναι ο Henrik Søgaard. Το πρώτο τους single " Fire In Your Eyes " ήταν επιτυχημένο στην πατρίδα τους, καθώς παρέμεινε στο μουσικό κατάλογο με τα 100 καλύτερα τραγούδια για τρεις ολόκληρους μήνες. Επακόλουθο ήταν να κυκλοφορήσει το πρώτο τους άλμπουμ, με τίτλο " Sound Of a Rude World ", το 2003. Το δεύτερο σινγκλ  "Revelations Day" έγινε επιτυχία στο ραδιόφωνο. 

To άλμπουμ αυτό ήταν δημοφιλές. Το 2006 άρχισαν να ηχογραφούν το δεύτερό τους άλμπουμ αλλά τελικά η ιδέα για το συγκρότημα δεν απέδωσε, παρά τη μεγάλη επιτυχία των τραγουδιών του πρώτου τους άλμπουμ σε πολλές χώρες, μεταξύ των οποίων η Πολωνία, η Ελλάδα, η Τουρκία, η Βραζιλία και η Ρωσία. 

Το συγκρότημα διαλύθηκε και οι επιτυχίες του συμπεριλήφθηκαν στη δισκογραφική δουλειά του Søgaard, από τη Stamp Music. Το νέο άλμπουμ, με τίτλο "Road to Sanity", συμπεριλαμβάνει τα σινγκλς "Fire in Your Eyes" και "Revelations Day".

## Δισκογραφία
## Άλμπουμς
**Sound Of a Rude World* (2003)
## Singles
*"Fire in your eyes" (2005)
*"Revelation Day" (2005)

## Εξωτερικοί σύνδεσμοι
*Σελίδα του συγκροτήματος στο MySpace, από όπου και οι πληροφορίες για την τύχη του συγκροτήματος και τη μετέπειτα εξέλιξη.

## Παραπομπές


Κατηγορία:Δανικά μουσικά συγκροτήματα
Κατηγορία:Pop rock συγκροτήματα
Τσούκερο

Ο **Τζούκερο** (Ιταλικά: Zucchero, 25 Σεπτεμβρίου 1955) είναι Ιταλός τραγουδιστής της ροκ. Γεννήθηκε ως *Adelmo Fornaciari* στη Ρέτζο Εμίλια *(Reggio Emilia)* και είναι γνωστός διεθνώς για την επιτυχία του *Senza Una Donna*, ντουέτο με τον Πολ Γιανγκ το 1991.

Ξεκίνησε τη μουσική του καριέρα το 1970 και το πρώτο του album κυκλοφόρησε το 1983. Τραγουδάει στα ιταλικά, ισπανικά και αγγλικά, με γνωστά ντουέτα με τους Τζο Κόκερ, Μάιλς Ντέιβις, Πολ Γιανγκ, Στινγκ, Λουτσιάνο Παβαρότι, Τομ Τζόουνς, Τζόνι Χαλιντέι. Έκανε μεγάλες επιτυχίες στην Ευρώπη με τραγούδια, όπως  *Il Volo*, *Cosi Celeste*, *Baila (sexy thing), Diamante* και *Wonderful World* (με τον Έρικ Κλάπτον).

Το 2005, ο Τσούκερο έλαβε μέρος στις συναυλίες του Live 8 σε Ρώμη και Παρίσι.

## Επιλεγμένη δισκογραφία

* Un po' di Zucchero (1983) 
* Zucchero and the Randy Jackson Band (1985) 
* Rispetto (1986) 
* Blue's (1987) 
* Snack bar Budapest original movie soundtrack (1988) 
* Oro incenso & birra (1989) 
* Zucchero sings his hits in English (1990) 
* Zucchero (1991) 
* Zucchero Live at the Kremlin (1991) 
* Miserere (1992) 
* Diamante (1994) 
* Spirito divino (1995) 
* The best of Zucchero Sugar Fornaciari's greatest hits (1996) 
* Bluesugar (1999) 
* Overdose d'amore the ballads (1999) 
* Bluesugar & Whitechristmas (1999) 
* Shake (2001) - από αυτό το άλμπουμ το τραγούδι Baila Morena.
* ZU & Co (2004) 
* ZU & Co live at the Royal Albert Hall - May 6 2004 (2004) 
* ZU & CO - American edition (2005) #84 US 
* ZU & Co ultimate duets collection (2 CDs + DVD) (2005)
* Fly (2006)
* Chocabeck (2010)
* La sesion cubana (2012)
* Black Cat (2016)
* D.O.C. (2019)

## Παραπομπές


## Εξωτερικοί σύνδεσμοι
* 

Κατηγορία:Ιταλοί τραγουδιστές
Αλμπέρτ Πιντάτ

Ο **Αλμπέρ** **Πιντάτ** (*Albert Pintat Santolària*) είναι Ανδορρανός πολιτικός, που θήτευσε ως πρωθυπουργός της Ανδόρας από το 2005 ως το 2009.

## Προφίλ
Γεννήθηκε στις 23 Ιουνίου του 1943. Σπούδασε στο Πανεπιστήμιο του Φρίμπουργκ στην Ελβετία το 1967 και ειδικεύτηκε στα Οικονομικά. Η διπλωματική του καριέρα χαρακτηρίστηκε από θέσεις πρεσβευτή που ανέλαβε σε διάφορες χώρες αλλά και σε οργανισμούς, όπως ο ΟΗΕ.

Την περίοδο 1997-2001 ήταν Υπουργός Εξωτερικών. Μέλος του Φιλελεύθερου Κόμματος της Ανδόρρας, διορίστηκε αρχηγός κυβερνήσεως από το Γενικό Συμβούλιο των Κοιλάδων στις 30 Μαΐου του 2005. Το 2009 δεν ήταν ξανά υποψήφιος για την πρωθυπουργία, με δική του επιλογή.

## Εξωτερικοί σύνδεσμοι
* Επίσημος ιστότοπος
* New York Times: Albert Pintat, From Tiny Andorra to the U.N. Center Stage

Κατηγορία:Αρχηγοί κυβερνήσεως της Ανδόρρας
Ζοάν Ενρίκ Βίβες Σισίλια

Η *Αυτού Γαληνότατη Υψηλότητα*, αρχιεπίσκοπος **Zoάν Ενρίκ Βίβες Σισίλια** (*Joan-Enric Vives i Sicília*, γενν. στις 24 Ιουλίου 1949) ήταν επίσκοπος του Ουρζέλ και *ex officio* συνηγεμόνας της Ανδόρρας μαζί με τον πρόεδρο της Γαλλίας από το 2003 έως το 2025. 

## Προφίλ
Γεννήθηκε στις 24 Ιουλίου 1949 στη Βαρκελώνη.Εισήλθε στο ιεροσπουδαστήριο το 1965 και σπούδασε ανθρωπιστικές επιστήμες, φιλοσοφία και θεολογία. Το 1974 ο Βίβες χειροτονήθηκε ιερέας στην ενορία του στη Σάντα Μαρία ντελ Ταουλάτ της Βαρκελώνης.  Τ

Στις 9 Ιουνίου 1993 διορίστηκε βοηθός επίσκοπος της Βαρκελώνης και τιτουλάριος επίσκοπος της Νόνα. Έλαβε την επισκοπική χειροτονία του στις 5 Σεπτεμβρίου από τον Ρικάρδο Μαρία Κάρλες Γκορδό, Αρχιεπίσκοπο της Βαρκελώνης. Ο Πάπας Ιωάννης Παύλος Β΄ τον διόρισε συνεπίσκοπο του Ουρζέλ στις 25 Ιουνίου 2001. Με την αφυπηρέτηση του προκατόχου του Ζοάν Μαρτί Αλάνις στις 12 Μαΐου 2003, ο Βίβες τον διαδέχθηκε ως Επίσκοπος του Ουρζέλ και συνηγεμόνας της Ανδόρρας. Στις 10 Ιουλίου 2003 έδωσε τον Συνταγματικό Όρκο ως Συνηγεμόνας της Ανδόρρας στο Casa de la Vall στην Ανδόρα λα Βέγια. Ο Βίβες ι Σισίλια έλαβε τον προσωπικό τίτλο του αρχιεπισκόπου από τον Πάπα Βενέδικτο ΙΣΤ΄ στις 19 Μαρτίου 2010.

Στις 12 Ιουλίου 2024 λίγο πριν ο Βίβες συμπληρώσει τα 75 έτη, οπότε και υποχρεούτο να υποβάλει την παραίτησή του, ο Πάπας Φραγκίσκος διόρισε τον Ζοζέπ Λουίς Σεράνο Πεντινάτ ως συνεπίσκοπο του Ουρζέλ, για να διαδεχθεί τον Βίβες όταν γίνει δεκτή η παραίτησή του.

Στις 31 Μαΐου 2025 ο Πάπας Λέων ΙΔ΄ έκανε δεκτή την παραίτηση του Βίβες, τερματίζοντας τη θητεία του ως Επισκόπου του Ουρζέλ και Συνηγεμόνα της Ανδόρρας.

## Παραπομπές


## Εξωτερικοί σύνδεσμοι
* Επίσημος ιστότοπος
* Vives Sicília

Κατηγορία:Ανδορρανοί πολιτικοί
Κατηγορία:Ρωμαιοκαθολικοί επίσκοποι
Κατηγορία:Καταλανοί κληρικοί
Εθνικός ύμνος της Ανδόρρας

μικρογραφία|Σημαία της Ανδόρρας.
**El Gran Carlemany** (Ο Μέγας Καρλομάγνος) ονομάζεται ο εθνικός ύμνος της Ανδόρρας του οποίου τους στίχους έγραψε ο Joan Benlloch i Vivo (1864-1926). Συνθέτης είναι ο Enric Marfany Bons (1871-1942). Η Ανδόρα καθιέρωσε το τραγούδι αυτό ως εθνικό ύμνο το 1921.

## Καταλανικοί στίχοι

El gran Carlemany, mon Pare dels alarbs em deslliurà,
I del cel vida em donà de Meritxell, la gran Mare,
Princesa nasquí i Pubilla entre dues nacions neutral
Sols resto l'única filla de l'imperi Carlemany.
Creient i lliure onze segles, creient i lliure vull ser.
Siguin els furs mos tutors i mos Prínceps defensors!

I mos Princeps defensors!

### Ελληνική μετάφραση

Ο Μεγάλος Καρλομάγνος, ο Πατέρας μου, με ελευθέρωσε από τους Σαρακηνούς,
Και από τον Παράδεισο μου έδωσε τη ζωή της Meritxell, της μεγάλης Μητέρας
Γεννήθηκα Πριγκίπισσα, Κληρονόμος ουδέτερη, ανάμεσα σε δύο έθνη
Είμαι η μόνη εναπομείνασα κόρη της Αυτοκρατορίας των Καρολιδών
Πιστή και ελεύθερη για 11 αιώνες, θα είμαι πιστή και ελεύθερη
Οι νόμοι της χώρας μου ας είναι οι δάσκαλοί μου και οι ηγεμόνες η άμυνά μου!

Και οι ηγεμόνες η άμυνά μου!

## Εξωτερικοί σύνδεσμοι
* national-symbol.com- περιλαμβάνει αρχεία ήχου.

Κατηγορία:Εθνικά σύμβολα της Ανδόρρας
Κατηγορία:Εθνικοί ύμνοι
Μπρι (τυρί)

thumb|200px|Τυρί μπρί
Το **Μπρι** (γαλλικά: *Brie*) είναι ένα μαλακό τυρί φτιαγμένο από αγελαδινό γάλα. Το όνομά του προέρχεται από την ομώνυμη επαρχία της Γαλλίας στην οποία παρασκευάστηκε για πρώτη φορά το τυρί αυτό. Το χρώμα του είναι ωχρό με μια ελαφριά γκρίζα απόχρωση κάτω από την επιφανειακή λευκή ευγενή ευρωτίαση. Η λευκή αυτή μούχλα είναι άγευστη αλλά φαγώσιμη.

Το Μπρι μπορεί να παραχθεί με αποβουτυρωμένο ή ημιαποβουτυρωμένο γάλα. Η πήξη του γάλακτος επιτυγχάνεται με την προσθήκη σε αυτό πυτιών και ζεσταίνοντάς το στη μέγιστη θερμοκρασία των 37°C. Το τυρί στη συνέχεια μπαίνει σε καλούπια. Το 20 εκατοστών καλούπι γεμίζει με αλλεπάλληλες λεπτές στρώσεις τυριού και στραγγίζει για 18 περίπου ώρες. Το τυρί στη συνέχεια βγαίνει από τα καλούπια, αλατίζεται, ενισχύεται επιφανειακά με μούχλα τυριού και παλαιώνεται σε υπόγειο για τουλάχιστον τέσσερις εβδομάδες. 

Σήμερα υπάρχουν πολλά είδη μπρι, με κόκκους πιπεριού, με πάπρικα, με ξηρούς καρπούς κτλ.

## Εξωτερικοί σύνδεσμοι
* 

Κατηγορία:Μαλακά τυριά
Κατηγορία:Γαλλικά τυριά
Κατηγορία:Καπνιστά τυριά
Κατηγορία:Τυριά αγελαδινού γάλακτος
Μήδεια

Στην ελληνική μυθολογία, η **Μήδεια** είναι κόρη του βασιλιά της Κολχίδας Αιήτη και της Ωκεανίδας Ιδυίας ή Εκάτης. Από τη θεία της, Κίρκη, είχε μάθει την τέχνη της μαγείας, την οποία χρησιμοποιούσε σ' όλη τη ζωή της.

## Μήδεια και Ιάσονας
Όταν ο Ιάσονας, αρχηγός της Αργοναυτικής εκστρατείας, έφτασε στην Κολχίδα, η Μήδεια τον ερωτεύτηκε και έθεσε στη διάθεσή του όλα τα μέσα της τέχνης της, ώσπου ο ήρωας να αποκτήσει το Χρυσόμαλλο δέρας. Ύστερα απ' αυτό ακολούθησε τον εραστή της και για να αργοπορήσει τον Αιήτη, ο οποίος τους καταδίωκε, τεμάχισε τον αδελφό της, Άψυρτο, και σκόρπισε στη θάλασσα τα μέλη του. Ο πατέρας τότε εγκατέλειψε την καταδίωξη και επιδόθηκε στην περισυλλογή των μελών του σφαγμένου παιδιού του.

Στην Ιωλκό αργότερα, ο Ιάσονας την παρακάλεσε να εκδικηθεί τον Πελία, φονιά του πατέρα και του αδελφού του κατά τη διάρκεια της εκστρατείας του. Η Μήδεια τότε έπεισε τις κόρες του Πελία να τεμαχίσουν το σώμα του πατέρα τους και να το βράσουν, γιατί έτσι δήθεν θα κατόρθωναν να τον κάνουν πάλι νέο. Μετά την καταδίωξη του ζεύγους των εραστών από το γιο του Πελία, Άκαστο, κατέφυγαν στην Κόρινθο, όπου έζησαν για ένα διάστημα ευτυχισμένοι, μέχρις ότου ο Ιάσονας εγκατέλειψε τη Μήδεια για να μνηστευτεί την κόρη του βασιλιά Κρέοντα, Γλαύκη. Η Μήδεια και πάλι χρησιμοποίησε τα μαγικά της φίλτρα για να εκδικηθεί την αντίζηλή της. Της έστειλε δηλητηριασμένο χιτώνα σαν δώρο για το γάμο της, ο οποίος έβγαζε φλόγες και την έκαψε.

## Παιδοκτονία
Η εκδίκησή της όμως δε σταμάτησε εδώ, αλλά έφτασε στο πιο αποτρόπαιο έγκλημά της. Σκότωσε τα δύο της παιδιά Φέρητα και Μέρμερο, που είχε αποκτήσει με τον Ιάσονα, ανέβηκε μετά σ' ένα άρμα που το έσερναν φτερωτοί δράκοντες και έφτασε στην Αθήνα, όπου ενώθηκε με τον Αιγέα και απέκτησε τον Μήδο. Προσπάθησε όμως να δηλητηριάσει τον Θησέα κι έτσι ο Αιγέας την έδιωξε κι εκείνη κατέφυγε κοντά στο γιο της, Μήδο, στην Ασία, στη χώρα που από το όνομά της ονομάστηκε Μηδία.

Προς το τέλος της ζωής της κατέβηκε στα Ηλύσια Πεδία, όπου και έγινε σύζυγος του Αχιλλέα, παραμένοντας αθάνατη.

## Δείτε επίσης
* Απεικονίσεις της Μήδειας στον πολιτισμό
* Για την περίφημη ομώνυμη τραγωδία που έγραψε ο αρχαίος ποιητής Ευριπίδης δείτε Μήδεια (τραγωδία).
* Ο αστεροειδής 212 Μήδεια (212 Medea), που ανακαλύφθηκε το 1880, πήρε το όνομά του από τη μάγισσα αυτή.

## Παραπομπές


## Εξωτερικοί σύνδεσμοι
* The Medea of the modern times


Κατηγορία:Αργοναυτική εκστρατεία
Κατηγορία:Πρόσωπα της ελληνικής μυθολογίας
Μοχάμεντ μπιν Ρασίντ αλ Μακτούμ

Ο **Μοχάμεντ μπιν Ρασίντ αλ Μάκτουμ** (αραβικά: محمد بن راشد آل مكتوم) (15 Ιουλίου 1949) είναι πρωθυπουργός και αντιπρόεδρος της κυβέρνησης των Ηνωμένων Αραβικών Εμιράτων, καθώς επίσης είναι και κυβερνήτης του Ντουμπάι.

## Προσωπική ζωή
Γεννήθηκε στις 15 Ιουλίου του 1949. Είναι απόγονος της δυναστείας αλ Φαλάζι. Έμαθε τα πρώτα του γράμματα σε ιδιωτικά σχολεία της πατρίδας του και στη συνέχεια πήγε σε αγγλικό σχολείο (Bell Educational Trust) στο Ηνωμένο Βασίλειο. Παντρεύτηκε στην αρχή τη Σέιχα Χιντ μπιντ Μακτούμ μπιν Τζούμα αλ Μακτούμ, το 1979. Δεύτερη σύζυγός του ήταν η Χάγια Μπιντ αλ-Χουσεΐν, κόρη του Ιορδανού Βασιλέα Χουσεΐν, την οποία παντρεύτηκε στις 10 Απριλίου 2004. Έχει συνολικά 19 παιδιά (8 γιους και 11 κόρες).

διάταγμα στις 3 Ιανουαρίου του 1995 ορίστηκε διάδοχος του αρχηγού κράτους των Ηνωμένων Αραβικών Εμιράτων. Στις 4 Ιανουαρίου 2006 ανέλαβε Κυβερνήτης του Ντουμπάι, μετά το θάνατο του μεγαλύτερου αδερφού του, Σεΐχη Μακτούμ μπιν Ρασίντ αλ Μακτούμ. Διορίστηκε από τον Πρόεδρο Σεΐχ Χαλίφα μπιν Ζαγέντ Αλ Ναχαγιάν (Sheikh Khalifa bin Zayed Al Nahayan) Πρωθυπουργός και αντιπρόεδρος στις 5 Ιανουαρίου του 2006.

## Φιλανθρωπικό έργο και πλούτος
Το 2007 ανακοίνωσε τα σχέδιά του να δωρίσει 10 δις δολάρια ΗΠΑ για τη σύσταση Ταμείου για την εκπαίδευση. Το Σεπτέμβριο του 2007 ξεκίνησε την εκστρατεία "Dubai Cares" , με σκοπό τη συλλογή χρημάτων για την εκπαίδευση 1 εκατομμυρίου παιδιών σε φτωχές χώρες.

Το 2008 η περιουσία του υπολογιζόταν σε 18 δις δολάρια ΗΠΑ.  Αυτό τον κατέστησε το πέμπτο πλουσιότερο βασιλικό πρόσωπο στον κόσμο.

## Παραπομπές


## Εξωτερικοί σύνδεσμοι

* Επίσημος ιστότοπος
* ''Dubai''  Φωτογραφίες του Ντουμπάι - Η θαλαμηγός του Σε΅χ Μοχάμετ μπιν Ρασίντ αλ Μάκτουμ—η μεγαλύτερη στον κόσμο
* Dubai International Capital withdraws from Liverpool FC takeover bid
* Sheikh Mohammed bin Rashid Al Maktoum's IT Education Project (ITEP)
* Ίδρυμα αλ Μάκτουμ
* Dubai Cares - επίσημος ιστότοπος

## Περαιτέρω ανάγνωση
* *My Vision - Challenges in the Race for Excellence* του Mohammed bin Rashid Al Maktoum (2006), στα αραβικά.
* *Dubai The Maktoum Story* του John M. Smith, στα αγγλικά, βιβλίο που επικρίνει την κυβέρνηση του αλ Μάκτουμ.

Κατηγορία:Εμίρηδες του Ντουμπάι
Κατηγορία:Πρωθυπουργοί των Ηνωμένων Αραβικών Εμιράτων
Κατηγορία:Ηγέτες εν ενεργεία
Χαλίφα μπιν Ζαγέντ αλ Ναχαγιάν

Ο **Χαλίφα μπιν Ζαγέντ αλ Ναχαγιάν** (1948-2022) ήταν ο πρόεδρος των Ηνωμένων Αραβικών Εμιράτων από το 2004 έως το 2022. Έγινε αρχηγός κράτους στις 3 Νοεμβρίου 2004, αντικαθιστώντας τον πατέρα του, Ζαγέντ μπιν Σουλτάν Αλ Ναχαγιάν, ο οποίος είχε πεθάνει νωρίτερα. Ήταν επίσης κληρονομικός Εμίρης και κυβερνήτης του Άμπου Ντάμπι. Ο Χαλίφα έγινε αντιπρόεδρος της κυβερνήσεως το 1971. Επανεξελέγη πρόεδρος της χώρας το 2019.

## Προφίλ
Γεννήθηκε στις .7 Σεπτεμβρίου 1948, Έγινε αναπληρωτής διοικητής του στρατού το 1976 και έπειτα επικεφαλής του Συμβουλίου για το Πετρέλαιο. Είναι γνωστός για το ενδιαφέρον που επέδειξε για την ανάπτυξη παραδοσιακών για τη χώρα του αθλημάτων, όπως οι καμηλοδρομίες και οι ιπποδρομίες. Θεωρείται εκσυγχρονιστής. Την 1η Δεκεμβρίου του 2005 ο πρόεδρος ανακοίνωσε ότι τα μισά από τα μέλη του Ομοσπονδιακού Εθνικού Συμβουλίου, θα εκλέγονταν έμμεσα. Τα υπόλοιπα παραμένουν διορισμένα.

## Φιλανθρωπικό έργο
Σύμφωνα με το περιοδικό Forbes, ο Χαλίφα ήταν ο δεύτερος πλουσιότερος γαλαζοαίματος στον κόσμο. Η περιουσία του υπολογίζεται σε 23 δις δολάρια ΗΠΑ.

Το 2007  η Ιατρική σχολή του Πανεπιστημίου Τζον Χόπκινς ανακοίνωσε μια γενναία δωρεά του Χαλίφα, στη μνήμη του πατέρα του. Συγκεκριμένα ο ηγέτης υποστήριξε την κατασκευή καρδιοαναπνευστικής και μονάδας εντατικής θεραπείας στο πανεπιστημιακό νοσοκομείο. Επίσης, ανακοίνωσε την ίδρυση μιας πόλης, με το όνομα Πόλη του Σεΐχ Χαλίφα στη Λωρίδα της Γάζας.

## Επανεκλογή 2019
Στις 6 Νοεμβρίου 2019 ο Χαλίφα επανεξελέγη πρόεδρος της χώρας από το Ανώτατο Συμβούλιο.

Απεβίωσε στις 13 Μαΐου 2022.

## Παραπομπές


## Εξωτερικοί σύνδεσμοι
* 
* SHEIKH KHALIFA BIN ZAYED, PRESIDENT OF THE UAE - Προφίλ.

Κατηγορία:Πρόεδροι των Ηνωμένων Αραβικών Εμιράτων
Κατηγορία:Σεΐχηδες του Άμπου Ντάμπι
Βιτσέντζο Σκαμότσι

Ο **Βιτσέντσο Σκαμότσι** (2 Σεπτεμβρίου 1548 – 7 Αυγούστου 1616) ήταν Ιταλός αρχιτέκτονας και συγγραφέας έργων για την αρχιτεκτονική. Το 1581 πήγε στη Βενετία.
thumb|Μνημείο για Βιτσέντζο Σκαμότσι
Το σπουδαιότερο έργο του, η *«Παγκόσμια Ιστορία της Αρχιτεκτονικής»*, εκδόθηκε το 1615.

Κατηγορία:Ιταλοί αρχιτέκτονες
Κατηγορία:Ιταλοί ιστορικοί
Κατηγορία:Ιταλοί συγγραφείς
Κατηγορία:Αρχιτέκτονες της Αναγέννησης
Σταύρος Φρυγανάς

Ο **Σταύρος Φρυγανάς** (Αθήνα 1906 - Μάλαγα 7 Αυγούστου 1996) ήταν Έλληνας σκακιστής και ο πρώτος ανεπίσημος πρωταθλητής Ελλάδαςστο σκάκι (1935) και Πρόεδρος της ΕΣΟ ως το 1957. 

Ο Φρυγανάς ζούσε κυρίως εκτός Ελλάδας και το 1925 και το 1931 αντιμετώπισε τον Εμμάνουελ Λάσκερ σε φιλικές παρτίδες. Είναι ο πρώτος Έλληνας που έφερε δύο σκακιστικά ρολόγια στην Ελλάδα τα οποία χρησιμοποιήθηκαν στο πρώτο επίσημο πρωτάθλημα του 1947. Διετέλεσε πρόεδρος της ΕΣΟ μέχρι το 1957.

## Παραπομπές

 
Φρυγανας
Φρυγανας
Σταθμός Κάντζας

Ο όρος **Σταθμός Κάντζας** μπορεί να αναφέρεται:

* Στον Σιδηροδρομικό Σταθμό Παιανίας-Κάντζας του ΟΣΕ, επί της σιδηροδρομικής γραμμής Συγκοινωνιακού Κέντρου Αχαρνών - Διεθνούς Αερολιμένα Αθηνών, ο οποίος έφερε παλαιότερα το όνομα «Κάντζα». Ο σταθμός αυτός επίσης χρησιμοποιείται από το Μετρό Αθήνας, ως σταθμός της γραμμής 3.
* Στον παλαιό Σιδηροδρομικό Σταθμό Κάντζας των Σιδηροδρόμων Αττικής, επί της σιδηροδρομικής γραμμής Αγίων Αναργύρων - Λαυρίου.
Βιβλιοθηκονομία

Η **βιβλιοθηκονομία** είναι ένας διεπιστημονικός ή πολυεπιστημονικός τομέας που εφαρμόζει τις πρακτικές, τις προοπτικές και τα εργαλεία διαχείρισης, τεχνολογίας πληροφοριών, εκπαίδευσης και άλλους τομείς στις βιβλιοθήκες, τη συλλογή, οργάνωση, διατήρηση και διάδοση των πόρων πληροφοριών και την πολιτική οικονομία της πληροφορίας. Ο Μάρτιν Σρέτινγκερ, ένας Βαυαρός βιβλιοθηκονόμος, επινόησε την πειθαρχία στο έργο του (1808–1828) *Versuch eines vollständigen Lehrbuchs der Bibliothek-Wissenschaft oder Anleitung zur vollkommenen Geschäftsführung eines Bibliothekars*. Αντί να ταξινομεί τις πληροφορίες με βάση στοιχεία προσανατολισμένα στη φύση, όπως γινόταν προηγουμένως στη βαυαρική βιβλιοθήκη του, ο Σρέτινγκερ οργάνωσε τα βιβλία με αλφαβητική σειρά. Το πρώτο αμερικανικό σχολείο για τη βιβλιοθηκονομία ιδρύθηκε από τον Μέλβιλ Ντιούι στο Πανεπιστήμιο Κολούμπια το 1887.

Ιστορικά, η βιβλιοθηκονομία έχει συμπεριλάβει και την αρχειονομία. Αυτή περιλαμβάνει τον τρόπο οργάνωσης των πόρων πληροφοριών για την εξυπηρέτηση των αναγκών επιλεγμένων ομάδων χρηστών, τον τρόπο με τον οποίο οι άνθρωποι αλληλεπιδρούν με συστήματα ταξινόμησης και τεχνολογίας, πώς αποκτώνται, αξιολογούνται και εφαρμόζονται οι πληροφορίες από άτομα εντός και εκτός βιβλιοθηκών, καθώς και διαπολιτισμικά, πώς οι άνθρωποι εκπαιδεύονται και καταρτίζονται για σταδιοδρομία σε βιβλιοθήκες, την ηθική που καθοδηγεί την υπηρεσία και την οργάνωση των βιβλιοθηκών, το νομικό καθεστώς των βιβλιοθηκών και των πόρων πληροφοριών και την εφαρμοσμένη επιστήμη της τεχνολογίας υπολογιστών που χρησιμοποιείται στη διαχείριση τεκμηρίωσης και αρχείων.

Ο όρος βιβλιοθηκονομία και επιστήμη της πληροφόρησης, με τη συντομογραφία ΒΕΠ, θεωρείται από τους περισσότερους βιβλιοθηκονόμους ως παραλλαγή του όρου, που προορίζεται να τονίσει τα επιστημονικά και τεχνικά θεμέλια του αντικειμένου και της σχέσης του με την επιστήμη της πληροφορίας. Η ΒΕΠ δεν πρέπει να συγχέεται με τη θεωρία πληροφορίας, τη μαθηματική μελέτη της έννοιας της πληροφορίας.

## Παραπομπές


## Περαιτέρω ανάγνωση
* 
* 
* 
* 
* 
* International Journal of Library Science ()
* Lafontaine, Gerard S. (1958). *Dictionary of Terms Used in the Paper, Printing, and Allied Industries*. Toronto: H. Smith Paper Mills. 110 p.
* *The Oxford Guide to Library Research* (2005) – 
* Thompson, Elizabeth H. (1943). *A.L.A. Glossary of Library Terms, with a Selection of Terms in Related Fields*, prepared under the direction of the Committee on Library Terminology of the American Library Association. Chicago, Ill.: American Library Association. viii, 189 p.  
* V-LIB 1.2 (2008 Vartavan Library Classification, over 700 fields of sciences & arts classified according to a relational philosophy, currently sold under license in the UK by Rosecastle Ltd. (see Vartavan-Frame)

## Εξωτερικοί σύνδεσμοι

* Αρχειακή εκπαίδευση στην Ελλάδα στα ΓΑΚ
* LISNews.org – librarian and information science news
* LISWire.com – librarian and information science wire
* 


Κατηγορία:Εκπαίδευση
Λήμμα

**Λήμμα** στην ελληνική γλώσσα ονομάζεται το εισόδημα και γενικότερα το κέρδος από μια εμπορική πράξη. Ετυμολογικά προέρχεται από το ρήμα «λαμβάνω». Λεξικογραφικά συνιστά τον πιο συνηθισμένο τύπο μιας λέξης που σ' αυτήν ανήκουν ή απ' αυτήν παράγονται νέες λέξεις.

*Στα Μαθηματικά το λήμμα είναι η πρωτογενής πρόταση που πρέπει να αποδειχθεί. Μετά την απόδειξή της λαμβάνεται σαν αλήθεια για την απόδειξη μιας άλλης πρότασης (λήμματος).

*Στη Φιλοσοφία λήμμα λέγεται η πρόταση ενός συλλογισμού από  την οποία είναι δυνατό να παραχθεί συμπέρασμα.

*Στα λεξικά λήμμα είναι το άρθρο, το θέμα ή η καταχώρηση που κατηγοριοποιείται αλφαβητικά.
Στην αρχαία γλώσσα το λήμμα είναι η επέτειος στην οποία ο Θουκυδίδης εδώσε το μέγαλο του αδερφό πεθαμένο στα χέρια όλων των ανθρώπων.
*Στη Δασοπονία ως λήμμα ορίζονται τα δασικά προϊόντα που μπορούν να ληφθούν από ένα δάσος ή δασική περιοχή, χωρίς να διαταραχθεί η ανάπτυξή του.
Κέμνιτς

thumb|220px|Όπερα του Κέμνιτς
[thumb|180px|Μνημείο του [Καρλ Μαρξ]]
thumb|596x596px|Πανοραμική θέα από το δημαρχείο του Κέμνιτς
Το **Κέμνιτς** (, ), γνωστό από το 1953 έως το 1990 ως **Καρλ-Μαρξ-Στατ**, είναι η τρίτη μεγαλύτερη ως προς τον πληθυσμό πόλη του Ελεύθερου Κρατιδίου της Σαξονίας, στη Γερμανία. Το Κέμνιτς είναι ανεξάρτητη πόλη, η οποία δεν υπάγεται διοικητικά, ούτε διαθέτει κάποια έδρα στο . Ευρισκόμενο επί των βόρειων προπόδων των Όρεων Μεταλλεύματος, αποτελεί μέρος της Μητροπολιτικής Περιοχής Κεντρικής Γερμανίας. Η οικονομία της πόλης βασίζεται στον τομέα των υπηρεσιών και τη μεταποιητική βιομηχανία. Το Τεχνολογικό Πανεπιστήμιο του Κέμνιτς διαθέτει, περίπου, 10.000 φοιτητές.

## Ιστορία
Οικίες μιας πρώτης σλαβικής φυλής βρέθηκαν στη θέση αποκαλούμενη Κέμνιτς (, άνω σορβικά: Kamjenica). Το 1143 υπήρχε ένα μοναστήρι στη θέση όπου τώρα βρίσκεται η πόλη. Το 1307 η πόλη έγινε υποτελής («subordinat») στον νομό Mάισεν (που ήταν ο προκάτοχος του σαξονικού κράτους). Στους μεσαιωνικούς χρόνους το Κέμνιτς έγινε κέντρο κλωστοϋφαντουργικής παραγωγής και εμπορίου. Άνω του ενός τρίτου του πληθυσμού απασχολούνταν στην κλωστοϋφαντουργική παραγωγή, γεγονός που συνεχίστηκε με τη βιομηχανική επανάσταση: τα εργοστάσια καθιερώθηκαν, και μέχρι τις αρχές του 19ο αιώνα το Κέμνιτς είχε γίνει βιομηχανικό κέντρο (μερικές φορές αποκαλούμενο «σαξονικό Μάντσεστερ»). Το 1913 η πόλη είχε έναν πληθυσμό της τάξης των 320.000 και είναι μια από πολύ λίγες πόλεις που ήταν μεγαλύτερες εκείνη την περίοδο από ότι είναι σήμερα. Κατά τον Δεύτερο Παγκόσμιο Πόλεμο η πόλη βομβαρδίστηκε βαριά και σχεδόν εξ ολοκλήρου καταστράφηκε. Η ανατολικογερμανική κυβέρνηση αποφάσισε να μετατρέψει το Κέμνιτς σε πρότυπη σοσιαλιστική πόλη, λίγα από τα προπολεμικά κτήρια αποκαταστάθηκαν. Το 1953 η πόλη μετονομάστηκε σε **Karl-Μarx-Stadt** (Πόλη Καρλ Μαρξ). Επέστρεψε στο αρχικό όνομα Κέμνιτς στις 21 Ιουνίου 1990, μετά από δημοψήφισμα.

## Παραπομπές


## Εξωτερικοί σύνδεσμοι
* 
* 
* Official website 
* Photos tagged with «Chemnitz» on Flickr

Κατηγορία:Πόλεις της Σαξονίας
Γεράσιμος Μαρκοράς

Ο **Γεράσιμος Μαρκοράς** (1826 – 28 Αυγούστου 1911) ήταν Έλληνας ποιητής, μαθητής του εθνικού ποιητή Διονύσιου Σολωμού. Ανήκει στους «σολωμικούς ποιητές» της λεγόμενης «Επτανησιακής σχολής». Γιος του Κερκυραίου δικαστικού και λόγιου Γεωργίου Μαρκορά και εγγονός της Μαρίνας Βλασοπούλου κόρης του Στυλιανού (1748 - 1822).

Γεννήθηκε στην Κεφαλλονιά και έλαβε τη Γυμνασιακή του εκπαίδευση στην Κέρκυρα. Σε ηλικία 23 ετών έφυγε για την Ιταλία και σπούδασε νομικά. Συνέχισε τις σπουδές του στην Ιόνιο Ακαδημία απ' όπου αποφοίτησε και έλαβε το διδακτορικό του δίπλωμα.

Παρά τις σπουδές του στα νομικά, αφιερώθηκε στην ποίηση. Με αφορμή τον θάνατο του Διονύσιου Σολωμού, δημοσιεύει το 1857 ένα επιμνημόσυνο ποίημα με τίτλο *Το πρώτο ψυχοσάββατο*. Το 1864 συνέγραψε τον *Ελληνικό Βασιλικό ύμνο*  τον οποίο μελοποίησε ο Νικόλαος Μάντζαρος. Το 1875 δημοσίευσε το πρώτο του ποίημα με τον τίτλο *Όρκος*. Το 1890 εκδίδει την πρώτη του ποιητική συλλογή υπό τον τίτλο *Ποιητικά Έργα*, με την οποία καθιερώνεται ως ποιητής στον ευρύτερο ελλαδικό χώρο και στην οποία περιλαμβανόταν και ο *Όρκος*. Το 1898 ακολουθεί η συλλογή του *Μικρά Ταξείδια*.

Επηρεασμένος από τον διδάσκαλό του, στα ποιήματά του υπήρξε μελωδικός, αφηγηματικός και επιδέξιος χειριστής της δημοτικής. Ήταν φυσιολάτρης και πατριδολάτρης, κάτι που επηρέασε έντονα την ποίησή του. Μαζί με τους Ψυχάρη, Παλαμά, Καρκαβίτσα και Πολυλά συνέβαλε στην επιβολή της δημοτικής και στην αναγέννηση των νεοελληνικών γραμμάτων.

Πέθανε στην Κέρκυρα στις 28 Αυγούστου του 1911.

## Πηγές
* Εφημερίδα "Εμπρός", 'Ο θάνατος του Μαρκορά', 30 Αυγούστου 1911, αρχείο σε μορφή pdf.
* https://web.archive.org/web/20150327052459/http://poethouse.x10.mx/markoras.html
* http://poethouse.x10.mx/xeirografo.jpg, Χειρόγραφο ποίημα ΓΕΡΑΣΙΜΟΥ ΜΑΡΚΟΡΑ "ΜΕΙΝΑΜΕ ΔΥΟ", αρχείο σε μορφή jpeg

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Οικογένεια Βλασοπούλου
Κατηγορία:Επτανησιακή Σχολή
Κατηγορία:Οικογένεια Μαρκορά
Λόρις Φρανκίνι

Ο **Λόρις Φραντσίνι** (*Loris Francini*) είναι πολιτικός από τον Άγιο Μαρίνο (γεννήθηκε το 1962).  Την 1η Απριλίου του 2006 ανέλαβε για 6 μήνες μαζί με τον Τζιανφράνκο Τερέντσι Κυβερνών Διοικητής. Προέρχεται από το Χριστιανοδημοκρατικό Κόμμα. Ο Φραντσίνι ήταν επίσης Διοικητής με τον Αλμπέρτο Σετσέτι από τον Απρίλιο του 1998 ως τον Οκτώβριο του 1998.

## Παραπομπές


## Πηγές
* http://www.rulers.org/ruls1.html#san_marino - Κατάλογος Κυβερνώντων Διοικητών του Αγίου Μαρίνου.

Κατηγορία:Κυβερνώντες Διοικητές του Αγίου Μαρίνου
Ανδρέας Λαζάνης

Ο **Ανδρέας Λαζάνης** (1942 - 7 Αυγούστου 2006) ήταν Έλληνας φυσικός-μετεωρολόγος, από τους γνωστότερους επιστήμονες της ΕΜΥ. Επί 35 έτη εργάστηκε στην ΕΜΥ και συνεργάστηκε με την κρατική τηλεόραση, παρουσιάζοντας το δελτίο καιρού  αλλά και ειδικά δελτία για αγρότες, καθώς και με την εφημερίδα *[[Τα Νέα]]*. Απεβίωσε σε ηλικία 64 ετών, λίγες ώρες μετά τη μεταφορά του στο νοσοκομείο με ανεύρυσμα κοιλιακής αορτής.

## Παραπομπές


Λαζάνης Ανδρέας
Σάαρλαντ

Το **Ζάαρλαντ** ή **Σάαρλαντ** ή, αλλιώς, *Ζάαρ* όπως και ήταν γνωστό όταν βρισκόταν υπό γαλλικό έλεγχο (, ), είναι ενα από τα 16 ομόσπονδα κρατίδια της Γερμανίας. Έχει πληθυσμό 990.509 κατοίκους (31 Δεκεμβρίου 2018). Η κρατιδιακή πρωτεύουσα είναι το Ζααρμπρύκεν. Και στην έκταση και στον πληθυσμό είναι το μικρότερο σε έκταση των γερμανικών κρατιδίων.

## Ιστορία
Αρχικά, το Ζάαρλαντ κατοικήθηκε από λαούς κελτικής καταγωγής. Αφού πέρασε πολλά χρόνια στα χέρια των Ρωμαίων και των Φραγκονιανών, περιήλθε στην κατοχή των Γάλλων το 1792. Το 1870, ύστερα από τη μάχη του Ζάαρμπρύκεν, περιήλθε στην κατοχή της Γερμανικής Αυτοκρατορίας. Το 1920, το Ζάαρλαντ περιήλθε στα χέρια της Γαλλίας και της Βρετανίας, όμως το 1933, ύστερα από δημοψήφισμα έγινε κτήση της Ναζιστικής Γερμανίας με το συντριπτικό ποσοστό του 90,3% έναντι του 9,7% υπέρ της ένωσης με τη Γαλλία. Μετά το τέλος του Β΄ Παγκοσμίου Πολέμου, για 10 χρόνια, το Ζάαρλαντ ήταν αυτόνομο κράτος, Το 1955 έγινε δημοψήφισμα, στο οποίο οι ψηφοφόροι ψήφισαν κατά της παραχώρησης ανεξαρτησίας στην περιοχή, η οποία θα διοικούταν υπό την επίβλεψη ενός Ευρωπαίου επιτρόπου διοριζόμενου από το υπουργικό συμβούλιο της Δυτικοευρωπαϊκής Ένωσης. Αυτό ερμηνεύθηκε ως ένδειξη ότι οι κάτοικοι επιθυμούσαν την επανένωση της περιοχής με τη Δυτική Γερμανία. Το Ζάαρλαντ παρέμεινε αυτόνομο κράτος μέχρι το 1959, ενώ σήμερα αποτελεί τμήμα της Γερμανίας.

## Γεωγραφία
Συνορεύει με τη Γαλλία (*Department de Moselle*) στον νότο και τη δύση με το Λουξεμβούργο στη δύση και το κρατίδιο της Ρηνανίας-Παλατινάτου στον βορρά. Το όνομα του κρατιδίου προέρχεται από τον ποταμό Σάαρ, ο οποίος είναι ένας παραπόταμος του ποταμού Μοζέλλα (παραπόταμος του Ρήνου). Οι περισσότεροι κάτοικοι ζουν σε μια συσσώρευση πόλεων στα γαλλικά σύνορα, που περιβάλλει την πρωτεύουσα Σααρμπρύκεν και το γαλλικό Σαργκεμίν (Sarreguemines).

Το Σάαρλαντ διαιρείται σε έξι περιοχές:

# Μέρτσιχ-Βάντερν
# Νοϊνκίρχεν
# Σααρμπρύκεν (Saarbrücken)
# Σααρλουίς 
# Σααρπφάλτς
# Ζανκτ Βέντελ

Αρχείο:saarland map.png

## Διακυβέρνηση
Το Σάαρλαντ έγινε κρατίδιο της Ομοσπονδιακής Δημοκρατίας της Γερμανίας το 1957. Έκτοτε, τα ακόλουθα πρόσωπα έχουν διατελέσει πρωθυπουργοί:

* 1957 - 1959: Έγκον Ράινερτ, CDU
* 1959 - 1979: Δρ. Φραντς Γιόζεφ Ρέντερ, CDU
* 1979 (26 Ιουνίου - 5 Ιουλίου): Βέρνερ Κλουμπ, FDP, προσωρινός
* 1979 - 1985: Βέρνερ Ζέγιερ, CDU
* 1985 - 1998: Όσκαρ Λαφοντέν, SPD
* 1998 - 1999: Ράινχαρτ Κλιμτ, SPD
* 1999 - 2011: Πέτερ Μίλερ, CDU
* 2011 - 2018: Άνεγκρετ Κραμπ-Κάρενμπαουερ, CDU
* 2018 - σήμερα: Τόμπιας Χανς, CDU

## Εκλογές

## Παραπομπές


## Εξωτερικοί σύνδεσμοι

* Επίσημη ιστοσελίδα
* 

*
Μαρία Φωκά

Η **Μαρία Φωκά** (Αργοστόλι, 1 Οκτωβρίου 1916 - Λονδίνο, 15 Ιουνίου 2001) ήταν Ελληνίδα ηθοποιός.

## Βιογραφία
Γεννήθηκε στο Αργοστόλι με γονείς τους Νικόλαο Θ. Φωκά (πλοίαρχος) και Καικιλία Κουντούρη. Ήταν ηθοποιός και αγωνίστρια της Αριστεράς που διακρίθηκε σε ρόλους ενσάρκωσης ισχυρών χαρακτήρων.

Στη δεκαετία του 1950 απείχε από το σανίδι, σχεδόν για 8 χρόνια, εξαιτίας της καταδίκης της ως κατασκόπου, στην δίκη του Νίκου Μπελογιάννη. Είχε καταδικαστεί σε ισόβια με ψήφους 3-2, αλλά αργότερα μετατράπηκε σε κάθειρξη 10 ετών με στέρηση πολιτικών δικαιωμάτων.

Ήταν Πρόεδρος του ΣΕΗ (1977). Υπήρξε παντρεμένη με τον επίσης ηθοποιό Λυκούργο Καλλέργη. Υπήρξε μία από τις διασημότερες γιαγιάδες της ελληνικής τηλεόρασης, χαρακτηριστικοί ήταν οι ρόλοι της στις σειρές *Εκμέκ παγωτό* και ''Ντόλτσε βίτα''. Στο τελευταίο δε, σημείωσε τεράστια επιτυχία ερμηνεύοντας τον ρόλο της Όλγας Μαρκάτου. Η τελευταία της τηλεοπτική εμφάνιση ήταν στη σειρά *Οι θειοσεβούμενοι* το 2000. Πέθανε στο Λονδίνο στις 15 Ιουνίου του 2001, ύστερα από μακροχρόνια καρδιακά προβλήματα και κηδεύτηκε στο Πόρτσμουθ.

## Επιλεγμένη φιλμογραφία
### Στον κινηματογράφο

### Τηλεόραση

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Μ. Φωκά ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Μέλη του ΕΑΜ
Κατηγορία:Έλληνες κομμουνιστές
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Μαρίκα Μπότση

Η **Μαρίκα Μπότση-Τσαπαλίρα** (1904 - 1 Απριλίου 2006) ήταν Ελληνίδα πολιτικός. Ήταν η πρώτη γυναίκα δήμαρχος στην Ελλάδα, ως δήμαρχος της Αμαλιάδας. Επίσης, ήταν αδελφή του Αργύρη Μπότση και του Νικολάου Μπότση, εκδοτών των εφημερίδων *[[Ακρόπολις (εφημερίδα)|Ακρόπολις]]* και *[[Απογευματινή]]*.

## Βιογραφία
Δραστηριοποιήθηκε στον Σοσιαλιστικό Όμιλο Γυναικών και σπούδασε στη Φαρμακευτική Σχολή Αθηνών και έπειτα στο Μικροβιολογικό Εργαστήριο του Πανεπιστημίου Αθηνών. Το 1924 εξελέγη μέλος στο πρώτο διοικητικό συμβούλιο του Σύνδεσμος Ελληνίδων Επιστημόνων, του οποίου υπήρξε ιδρυτικό μέλος. Το 1927 παρακολούθησε μαθήματα Αστρονομίας στο Εθνικό Ίδρυμα Ερευνών. Στις 5 Σεπτεμβρίου του 1944 μετά την απελευθέρωση της Αμαλιάδας από τα γερμανικά στρατεύματα κατοχής, εξελέγη δια βοής στη15μελή εαμική Επιτροπή Λαϊκής Αυτοδιοίκησης και έξι ημέρες αργότερα υποδείχτηκε από την επιτροπή ως η πρώτη γυναίκα δήμαρχος στην Ελλάδα. Ύστερα από 101 ημέρες παραιτήθηκε και επέστρεψε στο φαρμακείο της. Πέθανε το 2006.

## Παραπομπές


Μποτση 
Μποτση
Κατηγορία:Δικαίωμα ψήφου γυναικών στην Ελλάδα
Κατηγορία:Ελληνίδες φεμινίστριες
Γιαγί Μπονί

Ο **Τομά Γιαγί Μπονί** (*Thomas Boni Yayi*, γενν. 1952) είναι τραπεζίτης και πολιτικός από το Μπενίν, πρόεδρος της χώρας από το 2006 ως το 2016 και πρόεδρος της Αφρικανικής Ένωσης από τον Ιανουάριο του 2012 ως το 2013. Αρχικά ήταν Μουσουλμάνος  αλλά σήμερα είναι Προτεστάντης Ευαγγελικός. Έχει πέντε παιδιά από τη σύζυγό του, Σαντάλ (Chantal ,*née* de Souza), η οποία είναι ανεψιά του πρώην στρατιωτικού ηγέτη, Πολ-Εμίλ ντε Σουζά. Εξελέγη για μία ακόμη θητεία έπειτα από την νίκη του στις προεδρικές εκλογές του 2011.

## Βιογραφία
Γεννήθηκε στο Τσαουρού την 1η Ιουλίου 1952. Σπούδασε Οικονομικά στη χώρα του. Συνέχισε τις σπουδές του στη Σενεγάλη και στη Γαλλία. Το 1980-88 εργάστηκε ως ανώτατο στέλεχος της Κεντρικής Αφρικανικής Τράπεζας. Το 1994 διορίστηκε πρόεδρος της Αφρικανικής Τράπεζας Ανάπτυξης (BOAD). Τιμήθηκε με τον τίτλο Chevalier de l'Ordre National de Mérite από τη Γαλλική Δημοκρατία.

Τον Σεπτέμβριο του 2021, ο Patrice Talon και ο Thomas Boni Yayi, πολιτικοί σύμμαχοι που έχουν γίνει στενοί εχθροί, συναντήθηκαν στο Marina Palace στο Κοτονού. Κατά τη διάρκεια αυτής της επαφής, ο Thomas Boni Yayi παρουσίασε στον Patrice Talon μια σειρά προτάσεων και αιτημάτων, που αφορούσαν ιδίως την απελευθέρωση «πολιτικών κρατουμένων».

## Πρόεδρος
Στον πρώτο γύρο των προεδρικών εκλογών, στις 5 Μαρτίου 2006, ο Μπονί έλαβε 32% των ψήφων έναντι 25% του Αντριέν Ουνγκμπετζί για το Κόμμα για τη Δημοκρατική Ανανέωση. Στο μεταξύ τους τελικό γύρο (19 Μαρτίου) ο Μπονί κέρδισε σχεδόν το 75% των ψήφων. Ορκίστηκε πρόεδρος στις 6 Απριλίου 2006.

### Δολοφονική απόπειρα
Στις 15 Μαρτίου του 2007 ο Μπονί επέζησε δολοφονικής επίθεσης εναντίον του , όταν η αυτοκινητοπομπή του δέχτηκε πυρά στο χωριό Ικεμόν, ενώ επέστρεφε από προεκλογική ομιλία στην πόλη Ουέσε, λίγο πριν διεξαχθούν οι βουλευτικές εκλογές του 2007. Οι ένοπλοι έφραξαν το δρόμο με κομμένα δέντρα και πυροβόλησαν στο όχημα που συνήθως μετέφερε τον Πρόεδρο. Ωστόσο, ο Μπονί ταξίδευε με ξεχωριστό όχημα. Ακολούθησε ανταλλαγή πυρών ανάμεσα στους επίδοξους δολοφόνους του προέδρου και στη φρουρά του, με αρκετούς τραυματίες.

### Επανεκλογή στο προεδρικό αξίωμα 2011
Ο Μπονί κατήλθε ξανά υποψήφιος στις εκλογές που διεξήχθησαν στις 13 Μαρτίου 2011. Επανεξελέγη πρόεδρος, καθώς έλαβε ποσοστό 53,1% έναντι 35,6% για τον Αντριέν Ουνγκμπετζί. Η νίκη του Μπονί , παρά τις αντιδράσεις του Ουνγκμπετζί και την άρνηση του αντιπάλου του να δεχτεί το αποτέλεσμα, επικυρώθηκε από το Συνταγματικό Δικαστήριο στις 21 Μαρτίου 2011.

Τον διαδέχθηκε στην προεδρία ο Πατρίς Ταλόν.

## Παραπομπές



Κατηγορία:Πρόεδροι του Μπενίν
Κατηγορία:Τραπεζίτες
Ρόλα Χέργκερ

Ο **Ρόλα Χέργκερ** (*Rolla Neal Harger*, 14 Ιανουαρίου 1890 &ndash; 8 Αυγούστου 1983) ήταν Αμερικανός βιοχημικός και τοξικολόγος, εφευρέτης του πρώτου μηχανήματος για αλκοτέστ (1931), δηλαδή εφηύρε την πρώτη πετυχημένη συσκευή για τη μέτρηση της ποσότητας οινοπνεύματος στο αίμα του ανθρώπου, την οποία ονόμασε **«Drunkometer»**. Η συσκευή κατοχυρώθηκε με δίπλωμα ευρεσιτεχνίας το 1936.

Η εφεύρεση έκανε την εμφάνισή της σε περίοδο που το αλκοόλ ήταν πολιτικό θέμα.

## Εξωτερικοί σύνδεσμοι
*Βιογραφικά στοιχεία στο Today in Science History

## Παραπομπές


Κατηγορία:Αμερικανοί εφευρέτες
Κατηγορία:Αμερικανοί χημικοί
Κατηγορία:Βιοχημικοί
Κατηγορία:Τοξικολογία
Τουρνουά Ακρόπολις

Το **Τουρνουά Ακρόπολις** είναι διεθνής φιλική διοργάνωση της καλαθοσφαίρισης, η οποία διεξάγεται από το 1986 και κάθε χρόνο, το καλοκαίρι (με εξαίρεση τις χρονιές 1991, 2012, 2014, 2016, 2018 και 2020), όταν ακολουθεί επίσημη διεθνής διοργάνωση που αφορά εθνικές ομάδες καλαθοσφαίρισης, όπως το Ευρωμπάσκετ, το Παγκόσμιο Κύπελλο, το Προολυμπιακό τουρνουά και οι Ολυμπιακοί Αγώνες.  

Το Τουρνουά έχει διεξαχθεί μόνο στην Αττική, είκοσι φορές στο Ολυμπιακό Κλειστό Γυμναστήριο, δέκα φορές στο Στάδιο Ειρήνης και Φιλίας και τρεις φορές στο Κλειστό Γυμναστήριο Γλυφάδας. Από τα 33 Τουρνουά που έχουν διεξαχθεί, η Ελλάδα έχει κατακτήσει δεκαεννιά, η Γιουγκοσλαβία και η Ιταλία τέσσερα, η Σερβία δύο και η Αργεντινή, οι "Επίλεκτοι Σερβίας, η Λιθουανία και η Γεωργία, ένα. Συνήθως, διεξάγεται με τέσσερις ομάδες εκτός από το 1994 που συμμετείχαν πέντε και τα τελευταία χρόνια (2023, 2024 και 2025) που συμμετείχαν τρεις. 

Το Τουρνουά Ακρόπολις διοργανώνεται από την Ελληνική Ομοσπονδία Καλαθοσφαίρισης και είναι ένα από τα πιο γνωστά τουρνουά διεθνών φιλικών αγώνων, που γίνονται υπό τους κανονισμούς της Διεθνούς Ομοσπονδίας Καλαθοσφαίρισης.

## Ιστορία
### 1991 ΦΙΜΠΑ Εκατονταετηρίδα Εορτή
Το 1991 ΦΙΜΠΑ Εκατονταετηρίδα Εορτή ήταν το τουρνουά ειδικής έκδοσης που διοργανώθηκε από κοινού από την ΦΙΜΠΑ Ευρώπη και την Ελληνική Ομοσπονδία Καλαθοσφαίρισης για τον εορτασμό των 100 χρόνων από το άθλημα του μπάσκετ. Δεν προσμετράται επίσημα με τα άλλα 33 Διεθνή Τουρνουά Ακρόπολις γιατί δεν διοργανώθηκε αποκλειστικά από την Ελληνική Ομοσπονδία Καλαθοσφαίρισης. Αγωνίστηκε από Γαλλία, Ελλάδα, Ιταλία, Γιουγκοσλαβία, Ισπανία και η Σοβιετική Ένωση.

## Κατάταξη ανά έτος

## Κατάταξη μεταλλίων

## Βραβείο MVP

## Εξωτερικοί σύνδεσμοι
*ΕΟΚ Τουρνουά Ακρόπολις



Ακροπολις
Ακροπολις
Ακροπολις
Ακροπολις
Ακροπολις
Γιενς Γιάκομπ Μπερζέλιους

thumb|205px|Ο Γιενς Γιάκομπ Μπερζέλιους
Ο **Γιενς Γιάκομπ Μπερζέλιους** [ö: /øː/, /œ/] (*Jöns Jakob Berzelius*, 20 Αυγούστου 1779 – 7 Αυγούστου 1848) ήταν Σουηδός χημικός. Εργάστηκε πάνω στη σύγχρονη τεχνική της χημικής σημειογραφίας και μαζί με τον Τζον Ντάλτον, τον Αντουάν Λωράν Λαβουαζιέ και τον Ρόμπερτ Μπόιλ. θεωρείται πατέρας της σύγχρονης χημείας.

Αρχικά σπούδασε ιατρική, αργότερα όμως ασχολήθηκε με τη χημεία. Το 1803 δημοσίευσε μαζί με τον Χίτορφ τα *Γαλβανικά πειράματα*, όπου εξηγούσε τον τρόπο που διασπώνται τα οξέα και οι βάσεις κατά την ηλεκτρόλυση, στον θετικό και αρνητικό πόλο. Επίσης μελέτησε την ατομική θεωρία και θεμελίωσε το δυαδικό σύστημα παράστασης των χημικών ενώσεων. Με βάση τη θέση του ότι όλες οι χημικές ενώσεις αποτελούνται από δύο ομάδες ατόμων με αντίθετα σθένη, προσπάθησε να προσδιορίσει τους χημικούς τύπους των σύνθετων σωμάτων και τα ατομικά βάρη των στοιχείων.

Ήταν ο πρώτος που εισήγαγε τον συμβολισμό με λατινικά γράμματα των διάφορων στοιχείων. Στο συμβολισμό μάλιστα αυτόν έδωσε και ποσοτική έννοια. Έτσι, σε κάθε χημικό σύμβολο αντιστοιχεί μια ορισμένη ποσότητα του κάθε στοιχείου, που σήμερα την αποκαλούμε ατομικό βάρος του στοιχείου. Ο Μπερζέλιους, για να μελετήσει τα ατομικά βάρη, πήρε ως βάση του περιοδικού συστήματος το οξυγόνο. Δεν κατόρθωσε να ολοκληρώσει την εργασία του, την οποία τελειοποίησε το 1858 ο Κανιτσάρο. Επίσης, ο Μπερζέλιους ανεκάλυψε και μελέτησε τα στοιχεία δημήτριο (1803), λίθιο, σελήνιο (1817), πυρίτιο (1824), ταντάλιο (1825), θόριο (1828), ζιρκόνιο (1829), βανάδιο (1830). Επιπλέον ασχολήθηκε με τα φαινόμενα της αλλοτροπίας, της ισομέρειας, της μεταμέρειας και του πολυμερισμού που συμβαίνουν στα οργανικά οξέα, ανακάλυψε τις πρωτεΐνες και προσέφερε μεγάλες υπηρεσίες στην ορυκτολογία, θεμελιώνοντας τη συστηματική ορυκτολογία.

## Έργα
* Μελέτη των αναλογιών με τις οποίες βρίσκονται ενωμένα τα στοιχεία στον ανόργανο κόσμο
* Μελέτη της θεωρίας των χημικών αναλογιών.
* Περί χημείας 
* *Χρονικά για τις Φυσικές Επιστήμες* (περιοδικό, η έκδοσή του συνεχίστηκε από μεταγενέστερους χημικούς με τίτλο *Χημικά Χρονικά*).

## Παραπομπές


## Εξωτερικοί σύνδεσμοι
* Έργα του Μπερζέλιους στο Project Gutenberg.

Κατηγορία:Σουηδοί χημικοί
Κατηγορία:Χημικοί του 19ου αιώνα
Κατηγορία:Απόφοιτοι του Πανεπιστημίου της Ουψάλα
Τοκομερίδιο

Το **τοκομερίδιο** ή **κουπόνι** είναι το τμήμα του ομολόγου, το οποίο αποκόβεται και προσκομίζεται στον εκδότη, σε συγκεκριμένη ημερομηνία, προκειμένου να εισπραχθεί το μέρισμα ή ο τόκος που αναγράφεται πάνω σε αυτό. Γενικότερα, το κουπόνι εκφράζει το ποσό ή το επιτόκιο επί της ονομαστικής αξίας που αποφέρει σε τακτά χρονικά διαστήματα ένας ομολογιακός τίτλος, έστω και αν αυτός είναι άυλος.

## Παραπομπές


Κατηγορία:Χρηματοοικονομικά
Κατηγορία:Μορφές χρηματοδότησης
Κατηγορία:Δίκαιο αξιογράφων
Νεφέλες (κωμωδία)

Οι ***Νεφέλες*** είναι κωμωδία του Αριστοφάνη που παρουσιάστηκε για πρώτη φορά στα Μεγάλα Διονύσια το 423 π.Χ. όπου απέσπασε τρίτο βραβείο (το πρώτο απέσπασε ο Κρατίνος με την κωμωδία Πυτίνη και το δεύτερο ο Αμειψίας με την κωμωδία Κωμασταί). Ο Αριστοφάνης που πίστευε ότι οι Νεφέλες είναι από τα καλύτερα έργα του, το διόρθωσε ριζικά με σκοπό να το παρουσιάσει ξανά στο κοινό. Οι Νεφέλες που σώζονται έως σήμερα είναι η δεύτερη εκδοχή.                                                                                                                 

Πρόκειται για ένα από τα πιο γνωστά και πολυσυζητημένα έργα του Αριστοφάνη, ο άλυτος γρίφος στην αριστοφανική παραγωγή κι ένα από τα μεγαλύτερα ερωτηματικά στην ιστορία της λογοτεχνίας.

## Ιστορικό και κοινωνικό πλαίσιο
Ο μεγάλος κωμωδιογράφος καυτηριάζει τα φροντιστήρια των σοφιστών στην Αθήνα και την «προοδευτική» παιδεία που παρείχε την εποχή εκείνη ο Σωκράτης. Εκθέτει τις αρνητικές συνέπειες που είχε η σύγχρονη σοφιστική κίνηση σε ιδιωτικό επίπεδο, τις επιδράσεις της σοφιστικής επιχειρηματολογίας στον χώρο της οικογένειας και παρουσιάζει την υπονόμευση των πατροπαράδοτων ηθών και κανόνων, αναλύοντας την κρίση της ηθικής και της πολιτικής στην αθηναϊκή κοινωνία, την παρακμή του παλαιού εκπαιδευτικού συστήματος και την πάλη των δύο γενεών. Η κωμωδία σατιρίζει τους σοφιστές της Αρχαίας Αθήνας και, ιδιαίτερα το Σωκράτη, που διαφθείρει υποτίθεται τους νέους με τη διδασκαλία του, παρόλο που ο Σωκράτης δεν δίδαξε ποτέ την σοφιστεία. Το όνομα του έργου οφείλεται στις *Νεφέλες* (τις νεφελώδεις δηλαδή ιδέες της φιλοσοφίας), τις οποίες, κατά τον ποιητή, ο Σωκράτης θεωρεί θεές, μαζί με το *Χάος* και τη *Γλώσσα*, και μ' αυτές αντικαθιστά τους θεούς της πόλης.

## Η υπόθεση
Ο Στρεψιάδης, ένας γέρος Αθηναίος χωριάτης, παντρεμένος με μία αριστοκράτισσα Αθηναία, εγκαταστάθηκαν στην Αθήνα κι απέκτησαν ένα γιο, τον Φειδιππίδη, που αναθρεμμένος σαν αριστοκράτης, έφτασε στο σημείο να καταχρεώσει τον πατέρα του με τις σπατάλες του και την άσωτη ζωή του. Στριμωγμένος ο Στρεψιάδης από τους δανειστές του παίρνει την απόφαση να στείλει το γιο του στο Φροντιστήριο του Σωκράτη για να μάθει τον άδικο και τον δίκαιο λόγο, ώστε να μπορεί να δικαιώνεται στις δίκες και να γλιτώσει από τα διάφορα δανεικά και τους δανειστές. Ο Φειδιππίδης, δεν έχει καμιά όρεξη να κλειστεί στη σχολή κι έτσι, ο γέρο-Στρεψιάδης, αναγκάζεται να φοιτήσει ο ίδιος στο Φροντιστήριο. Γρήγορα όμως ο Σωκράτης τον διώχνει ως ανεπίδεκτο μαθήσεως και τελικά πείθει τον γιο του να φοιτήσει στη σχολή του μεγάλου φιλοσόφου. Σύντομα θα αντιληφθεί πως όλα τα μαθήματα που πήρε ο γιος του, θα τα πληρώσει ο ίδιος και πικρά μάλιστα...

## Βιβλιογραφία
* Μανώλης Ανδρόνικος, *Πλάτων και Αριστοφάνης*, *Ελληνικά*, τομ. 12, τεύχος 2ο (1953), σελ. 231-251

## Εξωτερικοί σύνδεσμοι

Κατηγορία:Κωμωδίες του Αριστοφάνη
Ειρήνη (κωμωδία)

Η ***Ειρήνη*** είναι κωμωδία του Αριστοφάνη. Παίχτηκε πρώτη φορά το 421 π.Χ., στα Μεγάλα Διονύσια και κέρδισε το δεύτερο βραβείο. Το θέμα του έργου είναι ενάντια στον Πελοποννησιακό Πόλεμο, που μάστιζε τις ελληνικές πόλεις και θεωρείται ένα από τα πιο αντιπολεμικά έργα όλων των εποχών.

## Ιστορικό υπόβαθρο
Το 431 π.Χ. ξέσπασε ο πόλεμος ανάμεσα στην Αθήνα και τη Σπάρτη. Για δέκα χρόνια ο πόλεμος ήταν αμφίρροπος. Οι Σπαρτιάτες λεηλατούσαν την Αττική αναγκάζοντας τους Αθηναίους να μένουν πίσω από τα τείχη τους. Επιπλέον το 430 π.Χ. η Αθήνα χτυπήθηκε από λοιμό σκοτώνοντας μεγάλο μέρος του πληθυσμού, συμπεριλαμβανομένου και του Περικλή. Ωστόσο οι Αθηναίοι είχαν την υπεροχή στη θάλασσα και είχαν καταφέρει να πετύχουν σημαντική νίκη στη Σφακτηρία και να καταλάβουν την Πύλο. Και στις δύο πόλεις επικρατούσαν οι φιλοπόλεμες μερίδες με τον Κλέωνα στην Αθήνα και τον Βρασίδα στη Σπάρτη. Και οι δύο πολιτικοί σκοτώθηκαν στην Αμφίπολη το 422 π.Χ., δίνοντας έτσι την ευκαιρία να υπογραφεί η Ειρήνη του Νικία λίγο καιρό μετά την παράσταση του Αριστοφάνη.

## Υπόθεση
Ο Τρυγαίος, ένας Αθηναίος που έχει βαρεθεί τον πόλεμο, έχει μεγαλώσει ένα σκαθάρι για να το καβαλήσει και να ανέβει στον Δία για να τον ρωτήσει γιατί αφήνει τους Έλληνες να πολεμάνε. Φτάνοντας εκεί όμως βλέπει ότι οι θεοί έχουν φύγει γιατί θύμωσαν με τους Έλληνες και έχει μείνει μόνο ο Ερμής για τις τελευταίες ετοιμασίες. Του εξηγεί ότι εκεί μένει πλέον ο Πόλεμος ο οποίος έχει φυλακίσει την Ειρήνη. Εμφανίζεται τότε ο Πόλεμος που έχει ένα τεράστιο γουδί για να λιώσει μέσα τις ελληνικές πόλεις. Όμως όταν στέλνει τον γιο του τον Τάραχο να ζητήσει γουδοχέρι από τους Αθηναίους και τους Σπαρτιάτες αυτός επιστρέφει λέγοντας ότι έχουν χάσει το γουδοχέρι τους, εννοώντας τον Κλέωνα και τον  Βρασίδα που είχαν σκοτωθεί. Καθώς ο Πόλεμος φεύγει, ο Τρυγαίος καλεί το χορό που αποτελείται από Έλληνες από διάφορες πόλεις για να ελευθερώσουν την Ειρήνη. Χάρη στη βοήθεια τους, κυρίως των γεωργών που έχουν τραβήξει τα πιο πολλά στον πόλεμο, καταφέρνουν να ελευθερώσουν την Ειρήνη και την Οπώρα και τη Θεωρία που ήταν μαζί της. Ο Τρυγαίος επιστρέφει στην Αθήνα μαζί με την Οπώρα για να την παντρευτεί και τη Θεωρία για να τη δώσει στη Βουλή. Πριν το γάμο τον επισκέπτονται διάφοροι έμποροι που πουλούσαν όπλα και ο Τρυγαίος τους δίνει συμβουλές για το πως να τα χρησιμοποιήσουν τώρα που δεν είναι πια χρήσιμα.

## Παραστάσεις
Το Εθνικό Θέατρο Ελλάδας παρουσίασε για πρώτη φορά την *Ειρήνη* στις 18 Ιουλίου 1964 στο Αρχαίο θέατρο Επιδαύρου σε μετάφραση Θρασύβουλου Σταύρου και σκηνοθεσία Αλέξη Σολομού. Μεταξύ άλλων, μέλη του θιάσου ήταν οι Χριστόφορος Νέζερ, Θόδωρος Μορίδης, Βαγγέλης Πρωτοπαππάς και Παντελής Ζερβός. 

## Βιβλιογραφία
*  

## Παραπομπές

## Εξωτερικοί σύνδεσμοι

Κατηγορία:Κωμωδίες του Αριστοφάνη
Κατηγορία:Αντιπολεμικά έργα
Βερίγγειος πορθμός

thumb|right|260px|Δορυφορική φωτογραφία του Βερίγγειου Πορθμού.
thumb|right|260px|Ναυτικός χάρτης του Βερίγγειου Πορθμού.

Ο **Βερίγγειος πορθμός** είναι θαλάσσιο στενό μεταξύ του Ακρωτηρίου Ντεζνιόβ της Τσουκότκας (Ρωσία), που είναι το ανατολικότερο σημείο (169°43' W) της Ασίας, και του Ακρωτηρίου του Πρίγκιπα της Ουαλίας της Αλάσκας, που είναι το δυτικότερο σημείο (168°05' W) της αμερικανικής ηπείρου. Ο πορθμός βρίσκεται σε γεωγραφικό πλάτος 65° 40', λίγο πιο νότια από τον βόρειο Αρκτικό κύκλο.

## Χαρακτηριστικά
Το στενό έχει μήκος 88 χιλιόμετρα και βάθος που κυμαίνεται από 30 έως 50 μέτρα, και συνδέει τη Θάλασσα Τσούκτσι (που είναι μέρος του Αρκτικού ωκεανού) με τη Βερίγγειο θάλασσα στα νότια, που είναι μέρος του Ειρηνικού ωκεανού. Έχει πάρει το όνομά του από τον Βίτους Μπέρινγκ, τον Ρώσο εξερευνητή που πρώτος διέσχισε τον πορθμό το 1728.

Ακριβώς στη μέση του πορθμού βρίσκονται τα Νησιά Διομήδη, δυο νησάκια που ανήκουν το ένα στη Ρωσία και το άλλο στις ΗΠΑ. Μόνο το νησί Μικρός Διομήδης (ΗΠΑ) κατοικείται, με μόνιμο πληθυσμό Εσκιμώους Τσούκτσους, που το 1980 αριθμούσαν 139 κατοίκους και το 2011 αριθμούσαν 135 κατοίκους.

## Μελλοντικά σχέδια
Έχουν γίνει κάποιες προτάσεις για την κατασκευή μιας γέφυρας που να ενώνει τα δυο άκρα του Πορθμού μεταξύ της Αλάσκας και της Σιβηρίας (γνωστής ως «Διεθνούς γέφυρας ειρήνης», που για την ακρίβεια θα ήταν 3 γέφυρες: 1 γέφυρα μήκους 3,8 χιλιομέτρων, ανάμεσα στα Νησιά Διομήδη, και 2 γέφυρες μήκους 40 χιλιομέτρων, εκατέρωθεν των νησιών) ή εναλλακτικά μιας σήραγγας κάτω από το στενό, λόγω του ρηχού πυθμένα. Τα μεγάλα έξοδα κατασκευής και συντήρησης όμως (ιδίως αν ήταν γέφυρα, λόγω της ακραίας πτώσης της θερμοκρασίας και του επιπλέοντος πάγου, που θα της ασκούσε μεγάλες πιέσεις τον χειμώνα), κάνουν προς το παρόν τα σχέδια αυτά μάλλον απίθανα.

## Συνθήκες
Τα δυο άκρα του πορθμού κατά την Εποχή των παγετώνων, όταν και είχε υποχωρήσει η παγκόσμια στάθμη της θάλασσας, ενώνονταν με μια λωρίδα ξηράς, την Βερίγγεια γέφυρα, η οποία υποστηρίζεται ότι βοήθησε τότε την μετανάστευση ζώων ή / και ανθρώπων από τη Σιβηρία στην αμερικανική ήπειρο. Τον χειμώνα η περιοχή πλήττεται από ισχυρές καταιγίδες, η μέση θερμοκρασία κυμαίνεται γύρω στους -20 °C και στα πλέον ακραία καιρικά φαινόμενα οι χαμηλότερες θερμοκρασίες πλησιάζουν τους -50 °C. Αν και δεν υπάρχουν παγόβουνα, η θάλασσα καλύπτεται από στρώμα πάγου, με μέσο πάχος 1,2 - 1,5 μέτρα.

Τον Μάρτιο του 2006, ο Βρετανός Καρλ Μπάσμπι και ο Γάλλος Ντιμίτρι Κίεφερ διέσχισαν τον πορθμό με τα πόδια, περπατώντας πάνω σε μια παγωμένη περιοχή μήκους 90 χιλιομέτρων για 15 μέρες, συνελήφθησαν όμως μόλις έφτασαν στη Ρωσία, γιατί δεν είχαν περάσει από έλεγχο διαβατηρίων.

## Παραπομπές


## Δείτε επίσης

* Βερίγγεια γέφυρα
* Βερίγγειος θάλασσα

Κατηγορία:Πορθμοί της Ρωσίας
Κατηγορία:Πορθμοί των Ηνωμένων Πολιτειών
Κατηγορία:Αυτόνομος θύλακας Τσουκότκα
Κατηγορία:Διεθνείς πορθμοί
Κατηγορία:Πορθμοί του Ειρηνικού Ωκεανού
Κατηγορία:Πορθμοί του Αρκτικού Ωκεανού